Tesla Cybertruck

Το Tesla Cybertruck είναι επερχόμενο ηλεκτροκίνητο pick-up αυτοκίνητο εξαιρετικά μεγάλων διαστάσεων, μήκους σχεδόν 5,9 μέτρων, από την αμερικανική αυτοκινητοβιομηχανία Tesla, inc. Το Cybertruck αποκαλύφθηκε στης 21 Νοεμβρίου 2019 στο Tesla Design Center δίπλα από τα κεντρικά της Space X, με την παραγωγή του να ξεκινάει τον Ιούλιο του 2023. Στις 27 Νοεμβρίου 2019, ο Ίλον Μασκ ανακοίνωσε ότι οι προ-παραγγελίες του Cybertruck είχαν πλέον ξεπεράσει τις 250 χιλιάδες. Μάλιστα στις 5 Αυγούστου 2020, απαντώντας σε σχετική ερώτηση στο Twitter, άφησε ανοιχτό το ενδεχόμενο η Tesla να βγάλει στην αγορά, μετά το 2022 - 2023, και ένα μικρότερο pick-up μοντέλο για την ευρωπαϊκή αγορά.

Μέχρι στιγμής έχουν προγραμματιστεί τρεις εκδοχές του Cybertruck: Single Motor RWD (ένας κινητήρας, για την ακρίβεια ηλεκτροκινητήρας, και πίσω κίνηση), Dual Motor AWD (2 ηλεκτροκινητήρες και 4-κίνηση) και Tri Motor AWD (3 ηλεκτροκινητήρες και 4-κίνηση). Όλα τα μοντέλα επρόκειτο να μπουν σε παραγωγή στα τέλη του 2022, με μοναδική εξαίρεση το Single Motor RWD, που επρόκειτο να μπει σε παραγωγή στις αρχές του 2023. Τελικώς όμως, σημειώθηκε νέα καθυστέρηση και αναμένεται όλες οι εκδόσεις να κυκλοφορήσουν στη Βόρεια Αμερική στα μέσα του 2023.

Στην Ευρώπη ωστόσο, σύμφωνα με τον οργανισμό SGS-TÜV, το Cybertruck δεν πληρεί τα κριτήρια παθητικής ασφάλειας του οχήματος, λόγω της άκαμπτης σχεδίασης του αμαξώματος και της έλλειψης ζωνών ελεγχόμενης παραμόρφωσης, οπότε δεν δύναται να κυκλοφορήσει στην Ευρωπαϊκή αγορά.

Ιστορία 
Το 2012 ο Ίλον Μασκ έδειξε για πρώτη φορά ενδιαφέρον να φτιάξει ένα pick-up αυτοκίνητο στα πρότυπα του Ford F-250. Το 2014 ο Μασκ προέβλεψε ότι θα μπει στην παραγωγή σε 4 με 5 χρόνια.

Το 2016 ο Μασκ έριξε την ιδέα για ένα καινούριο είδος pick-up, χρησιμοποιώντας το ίδιο σασί για ένα βαν και ένα pick-up. Αργότερα το 2017, το μέγεθος υπολογιζόταν να ήταν τουλάχιστον όσο ενός Ford F-150. Τον Νοέμβριο του 2017, κατά την διάρκεια της παρουσίασης του Tesla Semi και του Tesla Roadster ο Μασκ έδειξε μια εικόνα ενός «pick-up truck που μπορεί να μεταφέρει ένα pick-up truck».

Το Μάρτιο του 2019, μετά την παρουσίαση του Tesla Model Y, ο Μασκ εξέδωσε ένα τίζερ του οχήματος, περιγράφοντας το στιλ του ως Cyberpunk ή σαν να βγήκε από ταινία Blade Runner και την μορφή του ως τεθωρακισμένου οχήματος μεταφοράς προσωπικού. 

Αργότερα μέσα στο 2019, ανακοινώθηκε ότι το βάρος ρυμούλκησης θα είναι ίσο ή μεγαλύτερο από ένα Ford F-150. Ο Ίλον Μασκ έκανε λόγο για ένα αμφίβιο όχημα βασισμένο στο Wet Nellie, το υποβρύχιο αυτοκίνητο από την ταινία The Spy Who Loved Me.

Τεχνικά χαρακτηριστικά 

Όλα τα μοντέλα του Cybertruck θα έχουν αυτόματη αερο-ανάρτηση, μετασχηματιστές 110 και 220 βολτ για την χρήση ηλεκτρικών εργαλείων και κομπρεσέρ αέρος για τη χρήση εργαλείων αέρος. Ακόμα, όλα τα μοντέλα θα έχουν στάνταρ το Tesla Autopilot που θα επιτρέπει στο όχημα να οδηγεί ημι-αυτόματα. Το Cybertruck θα έχει αυτονομία από 400+ μέχρι 800+ χιλιόμετρα ανάλογα με το μοντέλο. Το εξωτερικό του θα κατασκευάζεται από ανοξείδωτο ατσάλι και θα είναι αλεξίσφαιρο σε σφαίρες 9 χιλιοστών.

Επίσης, η Tesla θα διαθέτει διάφορα αξεσουάρ για το Cybertruck όπως μια σκηνή κάμπινγκ και ηλιακά πάνελ του θα τοποθετούνται πάνω από την καρότσα και θα προσφέρουν έξτρα 24 χιλιόμετρα αυτονομίας την ήμερα.

Εσωτερικό 
Το εσωτερικό του προτύπου, το οποίο παρουσιάστηκε στης 22 Νοεμβρίου 2019, έχει ένα μινιμαλιστικό ταμπλό (παρόμοιο με του Tesla Model 3) που θυμίζει μάρμαρο, αλλά στην πραγματικότητα είναι φτιαγμένο από χαρτί, ξύλινες ίνες και φυσικές χρωστικές ουσίες από ξύλο. Ακόμα διαθέτει μια οθόνη 17 ιντσών, θέσεις για 6 άτομα με την μεσαία αναδιπλούμενη μπροστινή θέση να χρησιμεύει και ως υποβραχιόνιο, οθόνη πίσω κάμερας αντί για πίσω καθρέπτη και αγωνιστικό τιμόνι (steering yoke).

Κρύπτη (καρότσα) 
Η καρότσα του Cybertruck έχει μήκος 2 μέτρα, με αποθηκευτικό χώρο όγκου 2,8 m3 και είναι παρόμοια με αυτή ενός συμβατικού pick-up. Έχει κυρτά τοιχώματα και διαθέτει ένα μηχανικό κάλυμμα τύπου ρόλο για την καλύτερη αεροδυναμική του οχήματος. Για τον λόγο ότι παρέχει αυξημένη ασφάλεια, η Tesla το ονομάζει «η κρυπτή» (the vault). LED ταινίες είναι τοποθετημένες κατά μήκος τον πλαϊνών τοιχωμάτων. Ακόμα, διαθέτει έναν ενδοδαπέδιο χώρο αποθήκευσης πίσω από τους πίσω τροχούς, πρίζες 110 και 220 βολτ και ένα κομπρεσέρ.

Παρουσίαση 

Το Cybertruck αποκαλύφθηκε στο Tesla Design Center στο Λος Άντζελες στης 21 Νοεμβρίου 2019. Κατά την διάρκεια της παρουσίασης, ο Ίλον Μασκ έκανε επιδείξει της ανθεκτικότητας του οχήματος. Όταν ο υπεύθυνος σχεδιασμού Franz von Holzhausen έριξε μια μεταλλική σφαίρα στο παράθυρο του οχήματος, τότε αυτό έσπασε, παρόλο που λίγο νωρίτερα δοκίμασαν να ρίξουν την ίδια σφαίρα σε άλλο υαλοπίνακας επιτυχώς. Ο Μασκ, αστειεύοντας, δήλωσε πως «η σφαίρα δεν πέρασε μέσα» και πως «θα το φτιάξουμε μετά». Αργότερα, εξήγησε στο Twitter πως η αίτια για τα σπασμένα παράθυρα ήταν η βαριοπούλα με την οποία είχαν χτυπήσει νωρίτερα την πόρτα του οχήματος, καθώς ράγισε την βάση των παραθύρων. 

Στο τέλος της παρουσίασης, αποκαλύφθηκε και το Tesla Cyberquad, ένα όχημα παντός εδάφους (ATV), όπου το οδήγησαν πάνω στην καρότσα του Cybertuck χρησιμοποιώντας την ενσωματωμένη ράμπα του. Το Cyberquad συνδέθηκε με την πρίζα του Cybertuck, ώστε να φορτίσει της μπαταρίες του.

Αντιδράσεις 
Η αποκάλυψη του Cybertruck καλύφθηκε από τα παραδοσιακά μέσα ενημερώσεις και τα διαδικτυακά μπλογκ. Στα μέσα κοινωνικής δικτύωσης, αρκετοί εξέφρασαν την απέχθεια τους ως προς τον ασυνήθιστο σχεδιασμό του Cybertruck.

Στης 23 Νοεμβρίου 2019, ο Ίλον Μασκ δημοσίευσε στο Twitter πως η Tesla είχε λάβει 146.000 προ-παραγγελίες, όπου το 42% τον προ-παραγγελιών ήταν για το dual-motor μοντέλο, το 41% για το tri-motor μοντέλο και το 17% για το single-motor μοντέλο. Οι προ-παραγγελίες έφτασαν της 250.000 στης 26 Νοεμβρίου 2019. 

Ένα βίντεο του Cybertruck να τραβάει ένα πισωκίνητο Ford F-150 σε ανηφορικό δρόμο έφτασε τα 14.000 σχόλια και τα 619.000 like στο Twitter. Ο αντιπρόεδρος της Ford δημοσίευσε στο Twitter πως ήθελε ρεβάνς, ενώ αρχικά ο Ίλον Μασκ συμφώνησε, αργότερα ένας εκπρόσωπος της Ford διευκρίνισε πως το tweet ήταν χιουμοριστικό.

Τον Ιανουάριο του 2020, το περιοδικό Automobile βράβευσε το Cybertruck ως «Το Concept Car της Χρονιάς 2019».

Παραγωγή 

Το Cybertruck έχει προγραμματιστεί να μπει σε μαζική παραγωγή στις αρχές του 2023, με περισσότερες επιλογές από το 2023.

Δείτε επίσης 
 Rivian R1T
 Tesla Semi 
 Tesla Cyberquad
 Ηλεκτρικό αυτοκίνητο

Σημειώσεις

Παραπομπές

Εξωτερικοί σύνδεσμοι 

 Cybertruck - Η επίσημη διεθνής ιστοσελίδα του Tesla Cybertruck.

Cybertruck
Cybertruck
Ηλεκτρικά αυτοκίνητα
Αμερικανικά αυτοκίνητα